ชวนใช้
โดย...ทีมข่าวการเงินโพสต์ทูเดย์
13 ก.ค. 2559

โดย...ทีมข่าวการเงินโพสต์ทูเดย์
จู่ๆ ระบบพร้อมเพย์ของรัฐบาลก็เกือบจะกลายเป็นระบบพร้อมพัง เพราะความไม่เข้าใจของประชาชนที่ไม่รู้ว่าจะใช้ระบบนี้ไปทำไม ฉะนั้นถ้าใครยังไม่พร้อมใช้ ก็ขอให้รอดูก่อนก็ได้ไม่ต้องรีบร้อน
คุณพี่ บุญทักษ์ หวังเจริญ ซีอีโอและกรรมการผู้จัดการ ธนาคารทหารไทย ถือโอกาสนี้แนะนำให้คนที่ยังไม่เคยใช้ระบบพร้อมเพย์ ลองมาใช้บริการบัญชีออลฟรีของทีเอ็มบีก่อน เป็นบัญชีที่ไม่มีค่าธรรมเนียม จะโอนเงินไปไหน ข้ามเขต ข้ามธนาคารได้เลย ฟรีถึงวงเงิน 1 แสนบาท แต่แลกกับการไม่ได้รับดอกเบี้ยเงินฝากที่น้อยนิด หากไปเทียบกับค่าธรรมเนียมฟรีก็สุดคุ้ม
ว่าแล้วคุณพี่บุญทักษ์ก็ชักชวนคนไทยไปใช้พร้อมเพย์ ว่าอย่าไปกลัวเทคโนโลยีแต่ต้องเรียนรู้การใช้งานที่ถูกต้อง แล้วก็จะรู้ว่ามันง่ายและสะดวกสบายมาก
ไม่เชื่อลองใช้บัญชีเงินฝากออลฟรีดูก่อนก็ได้ ฮ่า ฮ่า